14 Bohle bao ba kwago “molao wa Kriste” ba swanetše go dira boboledi. (Bagalatia 6:2) Jehofa o letetše gore barapedi ba gagwe ka moka ba latele melao e swanago. Nakong e fetilego, o be a letetše gore Baisiraele le badiiledi bao ba bego ba dula le bona ba kwe melao ya gagwe. (Ekisodo 12:49; Lefitiko 24:22) Ke therešo gore lehono ga go hlokagale gore re latele melao ka moka yeo e bego e neilwe Baisiraele. Go e na le moo, go sa šetšwe gore re batlotšwa goba go se bjalo, re swanetše go kwa “molao wa Kriste.” Se sengwe sa dilo tša bohlokwa kudu seo Jesu a re rutilego sona ke gore re bontšhe lerato. (Johane 13:35; Jakobo 2:8) Re swanetše go rata Jehofa, Jesu le batho. Le gona tsela e kaone kudu ya go bontšha lerato leo ke ka go botša ba bangwe ditaba tše dibotse tša Mmušo wa Modimo.—Johane 15:10; Ditiro 1:8.